Aerodrom Batajnica
<s>Vojni aerodrom pukovnik-pilot Milenko Pavlović (, ) je najveći vojni aerodrom u Srbiji.</s><s>Nalazi se između Batajnice i Nove Pazove, oko 25 km severozapadno od centra Beograda.</s><s>Aerodrom pripada Vazduhoplovstvu i PVO Vojske Srbije i jedini je aerodrom u Srbiji sa dve asfaltne piste.</s>

<s>Istorija 
Izgradnja aerodroma za potrebe Jugoslovenskog ratnog vazduhoplovstva (JRV) počela je 1947. a završena 1951, kada je aerodrom zvanično otvoren.</s><s>Namena aerodroma je bila zaštita jugoslovenske prestonice, Beograda, od moguće agresije iz vazduha.</s><s>Jedinice stacionirane na Batajnici bile su 204. lovački avijacijski puk, 138. transportna avijacijska brigada, 252. lovačko-bombarderska avijacijska eskadrila, Vazduhoplovnoopitni centar (VOC), Remontni zavod „Moma Stanojlović" i Vazduhoplovnomedicinski institut (VMC).</s><s>Tokom agresije NATO-a na SRJ aerodrom je bio izložen čestim napadima NATO avijacije.</s><s>Napadnut je 25 puta i teško je oštećen.</s><s>6. juna 2019. godine aerodrom je preimenovan iz Vojni aerodrom "Batajnica" u Vojni aerodrom pukovnik-pilot Milenko Pavlović, a 2. avgusta 2019. prilikom obeležavanja Dana roda avijacije svečano je otkrivena i tabla s novim nazivom aerodroma.</s>

<s>Vojna upotreba 
Danas se na vojnom aerodromu pukovnik-pilot Milenko Pavlović od jedinica V i PVO nalazi 204. avijacijska baza koja je nastala objedinjavanjem svih jedinica vazduhoplovstva koje su bile bazirane na Batajnici.</s><s>Na aerodromu se takođe nalazi Centar za obuku pripadnika V i PVO kao i Sektor za letna ispitivanja (bivši VOC) Tehničko-opitnog centra (TOC).</s><s>Na Batajnici se nalazi oko 45 Migova 21, 25 Super Galebova, 22 Utvi, 4 Migova 29 kao i izvestan broj transportnih aviona (An-26, An-2 JAK-40) i helikoptera (Gazela, Mi-8, Mi-24, Mi-17,).</s>

<s>Budućnost aerodroma</s>

<s>Nedavno je iz Ministarstva odbrane rečeno da je druga pista koja je bila veoma oštećena popravljena i da će jedan deo aerodroma uskoro biti ograničeno otvoren za civilnu upotrebu.</s>

<s>Pristup aerodromu 
Do aerodroma se može doći autobuskom linijom 706E (Zemun (Kej oslobođenja) - Aerodrom Batajnica).</s>

<s>Spoljašnje veze</s>

<s>Aerodrom Batajnica 
 Izgrađen novi kontrolni toranj na aerodromu Batajnica</s>

<s>Aerodromi u Srbiji
Zemun</s>

